
RAPORT DE SPECIALITATE

privind transmiterea, fără plată, a dreptului de proprietate asupra unui imobil din Timișoara, str. Ștefan cel Mare nr. 46 înscris în CF nr. 426824 Timișoara, nr. top. 426824 către Parohia Ortodoxă Romana Timisoara Fabric Vest  




Având în vedere Referatul de aprobare nr. CT2021-001731/31.08.2021 al Primarului Municipiului Timișoara și Proiectul de hotărâre privind transmiterea, fără plată, a dreptului de proprietate asupra unui imobil din Timișoara, str. Ștefan cel Mare nr. 46 înscris în CF nr., 426824 Timișoara, nr. top. 426824 către Parohia Ortodoxă Romana Timisoara Fabric Vest. Facem următoarele precizări:
Prin HCLMT nr. 459/18.12.2007 s-a aprobat unificarea parcelelor de teren înscrise în CF nr. 21201 Timişoara, în vederea întabulării construcţiei-Biserica Parohială  Ortodoxă Română Timişoara II, din str. Ştefan cel Mare-str.Gloriei nr.1-3 și atribuirea în folosință gratuită Parohiei Ortodoxe Romane Timisoara Timișoara Vest  a imobilului in suprafata de 2911 mp.
Imobilul este situat în Timișoara, str. Ștefan cel Mare nr. 46, teren proprietatea Municipiului Timisoara - domeniul privat, şi a fost atribuit în baza solicitării Parohiei Ortodoxe Romane Timisoara Fabric Vest  prin decizia emisă de Prefectura Timiș nr. 190/13.05.1991.
Prin adresa din data de 12.05.2021, înregistrată la Primăria Municipiului Timişoara cu nr. CT2021-001731, Parohia Ortodoxă Romana Timisoara Fabric Vest, ne solicită transmiterea fără plată în prprietatea parohiei, a terenului în suprafață de 2911 mp, înscris în CF nr. 426824, nr. cad. 426824.
În conformitate cu art. 41 alin. (1) din HG nr. 53/2008 privind recunoaşterea Statutului pentru organizarea şi funcţionarea Bisericii Ortodoxe Române, Patriarhia Română, mitropolia, arhiepiscopia, episcopia, vicariatul, protopopiatul (protoieria), mănăstirea şi parohia sunt persoane juridice de drept privat şi utilitate publică, cu drepturile şi obligaţiile prevăzute de prezentul statut.
Potrivit art. 1 din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, imobilele aflate în proprietatea statului ori a unităţilor administrativ-teritoriale, atribuite în folosinţă gratuită cultelor religioase după 1 ianuarie 1990, pot fi transmise fără plată în proprietatea unităţilor de cult deţinătoare, în condiţiile prezentei legi.
Imobilele solicitate pentru transmiterea fără plată în proprietatea Parohiei Ortodoxe Romane Timisoara Fabric Vest se află în domeniul privat al Municipiului Timişoara. Pentru a fi transmis Parohiei Ortodoxe Romane Timisoara Fabric Vest, bunul imobil trebuie să se afle în domeniul privat al municipiului. În conformitate cu art. 32 alin. (2) din Legea nr. 239/2007 privind reglementarea regimului juridic al unor bunuri imobile aflate în folosinţa unităţilor de cult, în situaţia în care în momentul atribuirii imobilul se afla în domeniul public, prin hotărâre se va aproba şi trecerea acestuia în domeniul privat al statului sau al unităţii administrative-teritoriale, potrivit legii.
Având în vedere cele mai sus menţionate, propunem aprobarea transmiterii dreptului de proprietate asupra imobilului cu nr. top. 426824 înscris în CF nr. 426824 Timisoara, în suprafata de 2911mp situat în Timișoara, str. Ștefan cel Mare, nr. 46, atribuit în folosinţă gratuită Parohiei Ortodoxe Romane Timisoara Fabric Vest prin decizia emisă de Prefectura Timiș nr. 190/13.05.1991.
Având în vedere prevederile legale expuse în prezentul raport, apreciem că proiectul de hotărâre privind transmiterea, fără plată, a dreptului de proprietate asupra unui imobil din Timișoara, str. Ștefan cel Mare nr. 46 înscris în CF nr. 426824 Timișoara, nr. top. 426824 către Parohia Ortodoxă Romana Timisoara Fabric Vest  îndeplinește condițiile pentru a fi supus dezbaterii și aprobării plenului consiliului local.

